**Balatonvilágos Község Önkormányzat Gazdasági Ellátó és Vagyongazdálkodó szervezetének 2022.költségvetés első fordulós tárgyalásához szöveges előterjesztés**

A 2022. évi költségvetési törvényből adódóan az intézményt érintő rendelkezések:

A Központi költségvetési törvény 2022. évre vonatkozóan 3,0%-os fogyasztói árnövekedéssel számol.

A költségvetési szervek által foglalkoztatottak éves cafetéria-juttatásának kerete, illetve cafetéria-juttatást nem nyújtó költségvetési szervek esetében az egy foglalkoztatottnak éves szinten adott - az Szja tv. 71. § (1) bekezdésében meghatározott - juttatások összege, törvény eltérő rendelkezése hiányában, ***2022. évben nem haladhatja meg a nettó 400 000 forintot.***

***A fizetési számlához kapcsolódóan*** törvény alapján az egy foglalkoztatottnak havonta adható ***bankszámla-hozzájárulás mértéke a 2022. évben legfeljebb 1000 forint.***

***A közalkalmazotti fizetési*** osztályok első fizetési fokozatához tartozó illetmény garantált összegét, valamint a fizetési fokozatokhoz tartozó szorzószámokat a ***Költségvetési törvény 7. melléklete tartalmazza.***

A közalkalmazottak jogállásáról szóló 1992. évi XXXIII. törvény 69. §-ában foglalt illetménypótlék számítási alapja ***2022. évben 20.000.- forint***.

A kereset kiegészítés 2022. évben **a keresetbe tartozó juttatások** ***előző évi bázis előirányzatának 2 %-a.***

A foglalkoztatás elősegítéséről és a munkanélküliek ellátásáról szóló 2011. évi CXCI. törvény 23.§. (5) bekezdésében meghatározott ***rehabilitációs hozzájárulás várható mértéke 2022. évben 1.800.000.- Ft/fő/év.***

2022. évben -megállapodás hiányában- ***a minimálbér összege 200.000.-Ft a garantált bérminimum összege 260.000.- Ft.***

A munkáltató által fizetendő ***szociális hozzájárulás mértéke 13,0%, a fizetendő SZJA 15,0%***

***A kis összegű követelések értékhatára 100.000.- Ft***

1. **Bevételek tervezése**

A bevételek tervezésére vonatkozóan általánosan elmondható, hogy a 2021. évi harmadik negyedéves teljesítési adatok szintre hozásra kerültek 12 hónapra.

***A finanszírozási célú műveletek bevételei tervezése*** során mind az Óvodánál mind pedig a GEVSZ-nél jogszabályi változás miatt- az előző évek gyakorlatától eltérően - 2022 -ben ***a maradvány pozitív összege meg fog egyezni a korrigált záró pénzeszközzel.*** A költségvetés első fordulós tervezése során mindkét intézménynél a bankszámla és a pénztár 2021. december 31-i záró egyenlege került beállításra (még nem áll rendelkezésre záró főkönyvi kivonat).

***Önkormányzati vagyonnal való gazdálkodás bevételénél*** eredeti előirányzatként nem tervezhető a nyári diákmunka támogatása és az elszámolásokból adódó visszatérítések (áram, gáz) ezért a 2021. évi teljesítési adatok alapján minimális egyéb szolgáltatási bevétel került tervezésre.

***A hulladékgazdálkodás bevétele*** – itt szerepelt eddig a konténeres szállítás és gallylerakás bevétele-a 2021. évi háromnegyedéves teljesítési adatok korrigálásra kerültek, mivel jogszabályi előírás miatt a szolgáltatási díjakat emelni nem lehet, ezért a konténeres szemétszállítás szünetel, a gallylerakás bevétele pedig a tavalyi önköltségi áron kerül megállapításra. Ez jelentős mértékű 7.175 e Ft bevétel kiesést jelent (a 2021.évi tervezett eredeti előirányzathoz képest).

***Étkeztetés bevételei*** a 2021. éves várható teljesítés alapján kerültek meghatározásra 2022-ben. A bevétel tervezése az étkezést igénybe vevők létszámához kötött, így annak csökkenése a bevétel csökkenését eredményezi.

***Nem lakóingatlan bérbeadása és üzemeltetés bevétel*** csökkenésének oka, az önkormányzaton került megtervezésre az átjátszó tornyok bérleti díja.

***A közösségi színterek működtetése, a közösségi társadalmi tevékenység, a köztemetői feladatok bevételeinek*** a tervezése a háromnegyedéves teljesítési adatokból indult ki.

**2. Működési kiadások tervezése**

**Bérek tervezése**

### A bérek tervezésére vonatkozó közös szabályok

A 2022. évi közalkalmazotti bérek tervezésénél a költségvetési törvényben meghatározott illetménytábla és pótlékalap adatai alapján készültek a számítások.

A minimálbér, a garantált bérminimum, várható változása miatt a bérek az alábbiak szerint kerültek kiszámításra 2022. évben:

1 hóra vonatkozóan a minimálbér 167.400.- Ft,

11 hóra vonatkozóan a minmálbér 200.000.- Ft,

1 hóra vonatkozóan a garantált bérminimum 219.000.- Ft,

11 hóra vonatkozóan a garantált bérminimum 260.000.- Ft.

A költségvetés 1 havi „régi” bérrel és 11 havi „új” bérrel számolt, **a munkáltatói döntések 2021. évben meghatározottak szerint változatlanok maradtak, nem kerültek csökkentésre.**

A munkáltató által fizetendő ***szociális hozzájárulás mértéke 13,0%, a fizetendő SZJA 15,0%***

Az intézményeknél lévő ***üres álláshelyekre jutó bérkiadás és járulék*** tervezésre került, mivel az üres álláshelyek folyamatosan hirdetve vannak és betöltésük az év folyamán várható.

***A jubileumi jutalom*** személyre lebontva került tervezésre.

A dolgozók megtartása, az üres álláshelyek betöltése érdekében a munkáltató igyekszik ösztönző keret, illetmény-, és keresetkiegészítés biztosításával, a Cafetéria keret megemelésével a munkakörök betöltéséhez szükséges szakképzett munkaerőt megtartani és biztosítani. Ezt a célt szolgálja a Cafetéria keret megemelése nettó 350.000.- Ft/fő/évre.

Az előző évekhez hasonlóan beállításra került a teljesítményösztönző keret, valamint a 13. havi juttatás.

Tervezésre került a bankszámla hozzájárulás, melynek mértéke 2022. évben 1000.- Ft/hó/fő.

Beállításra került a GEVSZ intézményvezetőjének a bérkorrekciója, mely a többletfeladatok ellátása, valamint a központi bérfejlesztésből adódó bérfeszültséget enyhítésére szolgál.

***Dologi kiadások tervezése***

A költségvetési koncepció szerint az Intézmény a dologi kiadásoknál 10%-os inflációval, a közüzemi díjak és benzinköltségek esetében 20 %-os áremelkedéssel számolt.

Nem kerültek tervezésre a 2021. évben egyszeri alkalommal jelentkező kiadások, ugyanakkor figyelembe kellett venni a 2022. évi várható egyszeri kiadásokat.

2021. évről két áthúzódó kiadás fog teljesülni, az egyik a tuskómarógép, a másik pedig a kazáncsere költsége.

*A kisértékű tárgyi eszközök beszerzése tételesen került megtervezésre.*

***Fejlesztési kiadások tervezése***

Mindkét intézmény esetében a fejlesztési kiadások tételesen kerültek tervezésre, ezt külön melléklet tartalmazza. A fejlesztések többségéhez nem áll még rendelkezésre költségvetés, illetve költségkalkuláció, tehát a tervezés ebben a szakaszában becsült adatok kerültek beállításra.

**Kiadások alakulásának indoklása feladatonként**

***Az Óvoda kiadási előirányzata*** az előző év eredeti előirányzatához képest 5,93 %-kal 3.493 e Ft-tal nőtt.

A bérkiadásoknál: növekedést eredményezett a minimálbér, valamint a garantált bérminimum emelkedése, valamint a dajkák esetében a garantált bérminimum 10%-kal emelkedett, (260.000\*1,10= 286.000.- Ft). A Cafetéria keret 350.000.- Ft-ra nőtt. Két fő nyugdíjba vonuló dolgozó jutalma, valamint ehhez kapcsolódó járulék tervezése is a kiadások növekedését eredményezte.

A dologi kiadások, a beruházások és felújítások minimális csökkenést mutatnak az előző évi eredeti előirányzathoz képest. Az óvoda beruházásként 3 db tablet beszerzését és a gyermekek öltöző szekrényének cseréjét tervezte.

***A települési hulladékkezelés feladat összes kiadása*** az előző évi eredeti előirányzathoz képest 2.930 ezer forint növekedést mutat. A feladaton belül a bérkiadások nőttek, a megnövekedett garantált bér, Cafetéria és az ahhoz kapcsolódó járulékok összegével. A dologi kiadásokon belül a gépkarbantartás előirányzata került megemelésre.

***A közutak, hidak üzemeltetés*** feladat kiadásának jelentős mértékű csökkenése abból adódott, hogy beruházási kiadások nem kerültek beállításra, 2021. évi költségvetés eredeti előirányzata tartalmazta a Kossuth utca és Fürdő utca felszíni csapadékvíz elvezetés költségeit.

***Az étkeztetés kiadása***, melyben szerepel az óvodai, iskola, munkahelyi, szociális és vendégétkeztetés is. A bevételeknél már megemlítésre került, hogy a 2021. évi várható teljesítés adata került tervezésre, ugyanígy a kiadási oldalon is azzal az eltéréssel, hogy 20 %-os élelmiszerár növekedéssel számoltunk.

A járványhelyzet miatt nem lehet biztonságosan kiszámolni az étkezésben résztvevők számát, a 2021. évi állami támogatás elszámolása során keletkezett tény adatokat megvárva és figyelembe véve kerülnek majd az adatok pontosításra.

Az egyik legfőbb probléma, hogy az ***étkezés alapját képező nyersanyagnorma*** 2018. év óta nem változott, ennek következtében nem követte a nyersanyagárak növekedését. 2022. első félévére vonatkozóan pedig jogszabályi rendelkezés miatt az Önkormányzati rendelet által meghatározott árak nem változhatnak.

***Lakóingatlan bérbeadás, nem lakóingatlan bérbeadása*** dologi kiadásai nem növekedtek.

***Építmény üzemeltetés*** 19,22 %-os növekedése a bérkiadások és annak járulékából tevődik össze. A 2021-ben keletkezett üres álláshelyek év közben betöltésre kerültek.

***Zöldterület gondozása és kezelése kiadásai*** 4.840 e Ft-tal nőttek, a kötelező béremelésen felül itt szerepel a céljutalom a béren kívüli juttatás, cafetéria is. A feladat fejlesztési kiadása a 2021. évi eredeti előirányzathoz képest jelentős mértékben csökkent. 2021. évben 19.095 e Ft beruházás és 127 e Ft felújítás került tervezésre. 2022-ben 5.204 e Ft beruházás került beállításra, mely sportpálya kerítés létrehozását, tuskómarógép és a feladatellátáshoz szükséges szerszámok beszerzését tartalmazza.

***Önkormányzati vagyonnal kapcsolatos feladatellátás*** 20,42 %-os növekedést mutat a 2021. évi eredeti előirányzathoz képest. Minden kiemelt előirányzat nőtt, a bérkiadások a megnövekedett garantált bér, Cafetéria, rehabilitációs és az ahhoz kapcsolódó járulékok összegével, a dologi kiadások 10%-os inflációval kerültek megemelésre, illetve egyszeri kiadásként került beállításra ingatlan karbantartáson az irattár felett lévő tető beázásnak megszüntetése, iroda festése, parketta cseréje, ennek kalkulált értéke 1.910 e Ft, melynek egy része 2022. II. negyedévi teljesülése a pénzügyi helyzethez kötött. A beruházások azon belül is a tárgyi eszközök beszerzése jelentősen nőtt az előző évhez viszonyítva, a növekedés 1.476 e Ft, melynek egy része szintén a II. negyedévi teljesülése a pénzügyi helyzettől függ.

Az 1. mellékletben jelölésre kerültek azok a beruházások, melyek várható teljesítése pótelőirányzat biztosítása utána várhatóan az év második felében fog teljesülni.

***Közvilágítás kiadásai*** 2022. évi dologi kiadásai jelentős mértékben nőttek, melynek oka, hogy figyelembe vettük a várható energia emelkedést, illetve az új szerződések által közölt árakat.

***Város és községgazdálkodás egyéb feladata*** kiadása a 2021. évi szinten került tervezésre.

***Nemzetközi kapcsolatokra*** 2022. évben 1.300 e Ft került tervezésre.

***Iskola működtetés*** kiadása között a Marió Cargó szállítási költségei kerültek növelésre 1.853.- Ft összegben, mivel a szállítási kiadások 10 hónapra kerültek tervezésre (2021. évben a járványügyi helyzet miatt jelentős kiesés volt).

***Háziorvosi alapellátásnál*** kiadásának csökkenése a helyettesítési díj mértékének csökkenéséből adódik

***Foglalkozásegészségügyi tevékenység és fogorvosi ellátás*** költsége a 2021. évi eredeti előirányzattal egyezik.

***Család és nővédelmi ellátás (védőnő)*** kiadásának csökkenése a feladat helyettesítéssel történő ellátásából adódik.

***Szociális étkeztetésnél és a házi segítségnyújtásnál,*** a kiadások emelkedésétaz ellátotti létszám emelkedése okozta.

***A tanyagondnoki szolgáltanál*** az előző évhez képest minimális értékű emelkedést a dologi kiadások inflációval történő megemelkedése okozza.

***Könyvtári szolgáltatás*** kiadása 28,4%-os emelkedést mutat, mely a dologi kiadások minimális növekedéséből, a beruházásnál légkondicionáló beszerzéséből adódik. 2022. évben az állami támogatás e feladat vonatkozásában emelkedett ezért a kiadásokat is növelni kell, annak érdekében, hogy az elszámolás során ne keletkezzen visszafizetési kötelezettség.

***Közművelődési színterek működtetése (művelődési ház***) feladat kiadásának növekedését a kötelező béremelés, valamint a beruházásoknál 2021. évről áthúzódó kazán vásárlás, valamint a szennyvízrendszer leválasztása szerepel. Rendezvény szervezésként és bonyolításként 8,8 millió forint került beállításra, ez az összeg a 2021. évivel megegyezik.

***Fürdő és strandszolgáltatás feladatinak*** kiadási növekedése a pályázatokhoz szükséges igazgatási díjak, valamint az üzemeltetési költségek tervezéséből adódik.

***Közösségi társadalmi tevékenység*** kiadása a bevétel növekedéséhez igazított.

***A köztemetői feladatok*** ellátásának kiadási szintje az előző évivel megegyezik.

A 2022. évi tervezés során jelentős mértékű emelkedés a kötelező állmai béremelésből, az infláció érvényesítéséből adódik.

Kérjük a szükséges módosító javaslatok megtételét, az előterjesztésben foglaltak tudomásul vételét és elfogadását.

Balatonvilágos 2022. 01. 13.

Tisztelettel:

Kovács Tamás Závodni Lászlóné

GEVSZ intézményvezető GEVSZ gazdasági vezető

1. melléklet

|  |  |  |  |  |  |
| --- | --- | --- | --- | --- | --- |
| **2022. év Ktgvetés TERV/1 beruházások** | **Cofog** | **Nettó összeg** | **ÁFA összeg** | **Bruttó összege** | **II. félvi telj.**  **bruttó** |
| Járda építése | 045160 | 300 000 | 81 000 | 381 000 |  |
| Konyha kisértékű tárgyi eszközbeszerzések | 096015 | 500 000 | 135 000 | 635 000 |  |
| Kisértékű tárgyi eszköz beszerzés (szerszámok) | 066010 | 1 250 000 | 338 000 | 1 588 000 |  |
| Sportpálya kerítés | 066010 | 709 000 | 191 000 | 900 000 |  |
| Tuskómarógép | 066010 | 1 925 000 | 520 000 | 2 445 000 |  |
| 1 db számítógép | 066010 | 213 000 | 58 000 | 271 000 |  |
| Informatikai eszközök beszerzése (szünetment) | 841154 | 331 000 | 90 000 | 421 000 | 508 000 |
| Klima beszerzés | 841154 | 0 | 0 | 0 | 445 000 |
| Kisértékű tárgyi eszközök beszerzése | 841154 | 170 000 | 47 000 | 217 000 | 1 225 000 |
| Közvilágítás 2 db napelemes kandeláber | 064010 | 394 000 | 106 000 | 500 000 |  |
| Iskola működtetésre kisértékű tárgyi eszköz | 013350 | 75 000 | 20 000 | 95 000 |  |
| Háziorvosi szolg. kisértékű tárgyi eszközbesz. | 072111 | 50 000 | 14 000 | 64 000 |  |
| Könyvtári könyv beszerzés | 082042 | 250 000 | 68 000 | 318 000 |  |
| Klíma könyvtár | 082042 | 350 000 | 94 000 | 444 000 |  |
| Művelődési ház szvíz rendszer leválasztás | 082092 | 2 000 000 | 540 000 | 2 540 000 |  |
| Művelődési ház (tourinform) kazáncsere | 082092 | 512 000 | 138 000 | 650 000 |  |
| Kisértékű tárgyi eszközök beszerzése (akvi) | 013390 | 150 000 | 41 000 | 191 000 |  |
| **GEVSZ összesen:** |  | **9 179 000** | **2 481 000** | **11 660 000** | **2 178 000** |
|  |  |  |  |  |  |
| **óvoda** |  |  |  |  |  |
| 3 db tablet | 851011 | 202 000 | 55 000 | 257 000 |  |
| Óvodai öltözőszekrények | 851011 | 320 000 | 86 000 | 406 000 |  |
| **Óvoda összesen:** |  | **522 000** | **141 000** | **663 000** |  |